C 443/40
RO
Jurnalul Oficial al Uniunii Europene
22.11.2022
problema mondială a muncii forțate pe navele de pescuit în cadrul negocierilor în curs ale OMC privind subvențiile pentru pescuit (6).
Partenerii transatlantici ar trebui să își folosească în continuare cooperarea pentru a acționa în direcția creării unui temei juridic mai solid pentru includerea drepturilor fundamentale ale OIM în domeniul muncii în cadrul OMC (7).
Aspectele bilaterale de interes comun în domeniul muncii ar trebui să includă abordări comparative ale capitolelor privind comerțul și dezvoltarea durabilă (CDD) și aplicabilitatea efectivă a acestora în acordurile de liber schimb (ALS) (8).
CESE a solicitat de mult timp o abordare actualizată a punerii în aplicare a sancțiunilor pentru capitolele privind comerțul și dezvoltarea durabilă și a salutat instrumentele inovatoare de punere în aplicare din Acordul SUA-Mexic-Canada (USMCA) (9).
3.5.
Colaborarea în cadrul forurilor internaționale: CCT ar putea oferi un forum pentru pregătirea cooperării consolidate în domeniul muncii și al ocupării forței de muncă în cadrul forurilor internaționale, în special în cadrul OIM și al Organizației pentru Cooperare și Dezvoltare Economică (OCDE).
Această cooperare consolidată ar trebui să includă promovarea și asigurarea respectării obligației de diligență.
CCT ar trebui să încurajeze consolidarea comună a capacităților, în special pentru promovarea securității și sănătății în muncă (SSM) la nivel mondial, și să dezvolte proiecte comune, de exemplu privind alocarea de resurse pentru inspecția muncii în țările terțe.
Includerea preconizată a convențiilor privind SSM printre standardele fundamentale de muncă ale OIM ar oferi un domeniu fertil de cooperare.
Munca forțată este o problemă de mare îngrijorare comună, iar abordările UE și SUA, în special în ceea ce privește importul de bunuri produse prin astfel de practici în China, ar trebui coordonate.
Răspândirea la nivel mondial a unor noi forme de ocupare a forței de muncă, în special munca pe platforme online, condusă de companii din SUA și din UE, ar trebui discutată în cadrul grupurilor de lucru relevante ale CCT, inclusiv cu contribuții din partea reprezentanților forței de muncă.
3.6.
Reziliența și durabilitatea în lanțurile de aprovizionare globale: CCT ar trebui să elaboreze strategii pentru o mai mare reziliență prin asigurarea sustenabilității lanțurilor de aprovizionare globale și prin asigurarea faptului că acestea pot funcționa în mod corespunzător.
UE și SUA ar trebui să identifice vulnerabilitățile comune și să colaboreze, de exemplu, în domeniul disponibilității materialelor și produselor critice, cum ar fi semiconductorii.
Partenerii transatlantici ar trebui, de asemenea, să atragă imediat atenția asupra unei abordări standardizate a siguranței aprovizionării cu energie, care să fie pe deplin aliniată la o agendă ambițioasă în materie de durabilitate, cum ar fi Pactul verde european.
În plus, acestea ar trebui să aibă în vedere acțiuni comune pentru îmbunătățirea capacității de producție, a investițiilor și a logisticii relevante.
CCT ar trebui să depună eforturi pentru a asigura îndeplinirea în comun a obligației de diligență necesară în lanțurile de aprovizionare, pe baza celor mai bune practici, pentru a institui un model de cerințe globale în materie de durabilitate în lanțurile valorice.
3.7.
Sprijinirea economiei ecologice: CCT ar trebui să se concentreze pe cooperarea în domeniul tehnologiilor climatice și ecologice și pe politicile privind tranziția justă.
UE și SUA ar trebui să promoveze un cadru și standarde internaționale pentru atenuarea schimbărilor climatice, economia circulară, finanțarea durabilă, tehnologia de economisire a energiei, standardele ecologice și sociale în achizițiile publice, etichetarea ecologică și raportarea privind durabilitatea.
În plus, partenerii transatlantici ar trebui să depună eforturi pentru un cadru multilateral privind liberalizarea comerțului cu bunuri de mediu în cadrul inițiativelor actuale, și anume Acordul privind bunurile de mediu (EGA), discuțiile structurate privind comerțul și durabilitatea mediului (TESSD) și dialogul informal privind poluarea cu materiale plastice.
CCT ar trebui să se concentreze pe mecanisme eficace și coordonate de ajustare a emisiilor de dioxid de carbon (CBAM) pentru a stabili un model pentru un cadru global și pentru a evita conflictele comerciale dintre UE și SUA.
3.8.
Digitalizarea și noile economii: CCT ar trebui să se concentreze pe cooperarea privind standardele tehnologice, cercetarea și politicile în domeniul inteligenței artificiale (IA), al internetului obiectelor, al tehnologiei 6G, al bateriilor, al tehnologiilor cuantice și al tehnologiilor blockchain.
Cadrul ar trebui să încurajeze inovarea și standardizarea, dar trebuie să includă considerente politice fundamentale.
Noile domenii tehnologice, cum ar fi IA, au adesea și o dimensiune conectată de locul de muncă, care necesită strategii solide în materie de IA și date, oferind în primul rând un cadru european juridic și de capacitare bazat pe drepturile omului și, prin urmare, incluzând norme etice, drepturi ale lucrătorilor și drepturi sindicale.
Deși nu este posibil să existe exact aceleași norme de ambele părți, interoperabilitatea cadrelor ar trebui să fie un obiectiv.
În
(6) (7)
(8) (9)
JO C 374, 16.9.2021, p. 73.
Posibilele căi de urmat ar putea lua în considerare o declarație interpretativă în temeiul articolului IX alineatul (2) din Acordul OMC, care să afirme o interpretare a excepției privind „moralitatea publică” (articolul XX din GATT 1994 și articolul XIV din GATS), care să includă drepturile fundamentale ale OIM în materie de muncă și să evidențieze rolul posibil al deciziilor OIM în orice procedură judiciară pe această temă.
Un bun exemplu care trebuie valorificat este Analiza comparativă a dispozițiilor privind comerțul și dezvoltarea durabilă în acordurile de liber schimb, London School of Economics, februarie 2022, în special în ceea ce privește mecanismul de reacție rapidă al Acordului SUA-Mexic-Canada (USMCA), https://www.lse.ac.uk/business/consulting/assets/documents/TSD-Final-Report-Feb-2022.pdf JO C 105, 4.3.2022, p. 40.